A4-0306/98

Πρόταση απόφασης του Συμβουλίου που αφορά τη θέση της Κοινότητας στο συμβούλιο σύνδεσης για τη συμμετοχή της Λετονίας σε κοινοτικό πρόγραμμα στον πολιτιστικό τομέα (COM(98)0358 - C4-0403/98 - 98/0203(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας τον θεμελιώδη ρόλο του πολιτισμού στην προσέγγιση των λαών και η ανάδυση της ευρωπαϊκής ιθαγένειας, καθώς και την επακόλουθη ανάγκη να συνδεθούν οι υποψήφιες χώρες με αυτήν την διαδικασία,

(Τροπολογία 2)

Αιτιολογική σκέψη 3β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι η αναθέρμανση μιας πολιτιστικής δράσης θα έχει θετικό αντίκτυπο στην οικονομική και κοινωνική ανάπτυξη των υποψηφίων χωρών, όπως επίσης και στη λειτουργία του δημοκρατικού πολιτεύματός τους,

(Τροπολογία 3)

Αιτιολογική σκέψη 3γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

εκτιμώντας ότι, σε σχέση με το άρθρο 128 της Συνθήκης ΕΚ, είναι σημαντικό να ενθαρρυνθεί η πολιτιστική έκφραση των υποψηφίων χωρών, αλλά με σεβασμό της πολιτισμικής διαφοράς τους και των μειονοτήτων που τις απαρτίζουν,

(Τροπολογία 4)

Αιτιολογική σκέψη 3δ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι τα έσοδα που προέρχονται από τρίτες χώρες διατίθενται εκ των προτέρων στα ανωτέρω προγράμματα και εγγράφονται στην αντίστοιχη θέση δαπάνης,

(Τροπολογία 5)

«ΑΠΟΦΑΣΙΖΕΙ:", εδάφιο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Η ετήσια κατανομή των πιστώσεων που προορίζονται για τη χρηματοδότηση της δράσης αυτής, σύμφωνα με το άρθρο 109 της ευρωπαϊκής συμφωνίας σύνδεσης, της οποίας γίνεται μνεία στην 1η αιτιολογική σκέψη, εμφαίνεται στο παράρτημα IV, μέρος Β, τμήμα III του προϋπολογισμού της Ευρωπαϊκής Ένωσης[semigr ]

(Τροπολογία 6)

Σχέδιο απόφασης του Συμβουλίου Σύνδεσης

Παράρτημα I, σημείο 7

>Αρχικό κείμενο>

7. Με την επιφύλαξη των διαδικασιών που αναφέρονται στο άρθρο 7 της απόφασης για το Raphaλl, η Λετονία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις της επιτροπής προγράμματος. Η Επιτροπή ενημερώνει τη Λετονία σχετικά με τα αποτελέσματα των τακτικών αυτών συνεδριάσεων.

>Κείμενο μετά την ψηφοφορία στο ΕΚ>

7. Με την επιφύλαξη των διαδικασιών που αναφέρονται στο άρθρο 7 της απόφασης για το Raphaλl, η Λετονία προσκαλείται σε συνεδριάσεις συντονισμού για κάθε θέμα που αφορά την εφαρμογή της παρούσας απόφασης πριν από τις τακτικές συνεδριάσεις της επιτροπής προγράμματος

, στις οποίες η συνδεδεμένη χώρα μπορεί να αποστείλει παρατηρητή, προκειμένου να επωφεληθεί δια ζώσης της κοινοτικής εμπειρίας, να εκφράσει ενδεχομένως τις απόψεις του, χωρίς τη δυνατότητα, εν τούτοις, να επηρεάσει άμεσα τις αποφάσεις.

(Τροπολογία 7)

Σχέδιο απόφασης του Συμβουλίου Σύνδεσης

Παράρτημα I, σημείο 8

>Αρχικό κείμενο>

8. Η γλώσσα που χρησιμοποιείται στη διαδικασία εφαρμογής, στις συμβάσεις, στις εκθέσεις που υποβάλλονται και σε άλλες διοικητικές πτυχές του προγράμματος, είναι μία από τις επίσημες γλώσσες της Κοινότητας.

>Κείμενο μετά την ψηφοφορία στο ΕΚ>

8. Η γλώσσα

ή οι γλώσσες που χρησιμοποιούνται στη διαδικασία εφαρμογής, στις συμβάσεις, στις εκθέσεις που υποβάλλονται και σε άλλες διοικητικές πτυχές του προγράμματος, ανήκουν στις επίσημες γλώσσες της Κοινότητας. τούτο δεν θα πρέπει εν τούτοις να έχει ως αποτέλεσμα τον αποκλεισμό της γλώσσας ή των γλωσσών της συνδεδεμένης χώρας, ιδίως στο επίπεδο των ανεπίσημων διαπραγματεύσεων.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τη θέση της Κοινότητας στο συμβούλιο σύνδεσης για τη συμμετοχή της Λετονίας σε κοινοτικό πρόγραμμα στον πολιτιστικό τομέα (COM(98)0358 - C4-0403/98 - 98/0203(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0358 - 98/0203(CNS)) ((ΕΕ C 215 της 10.7.1998, σελ. 21.)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο.128 παράγραφος 3, σε συνδυασμό με το άρθρο 228, παράγραφος 3 πρώτο εδάφιο της Συνθήκης ΕΚ (C4-0403/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης καθώς και τις γνωμοδοτήσεις της Επιτροπής Προϋπολογισμών και της Επιτροπής Εξωτερικών Οικονομικών Σχέσεων (A4-0306/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.